Berlingske Tidende, 1836-05-03
(Fortsættelse af de Slesvigske Stænders Forhandlinger.)J det femte Møde, den 18de April, anmeldte Præsidenten, at følgende Petitioner og Forslag vare indgaaede og foreløbigen henlagte til nærmere Eftersyn: 1) en Petition fra Linnedvæverlauget i Slesvig, om at der ved en allerhøieste Anordning maatte sættes Skranker for Fuskeriet i deres Haandværk, og at det navnligen under alvorlig Straf maatte forbydes Væverne paa Landet at arbeide for Jndvaanerne i Kjøbstæderne; ligeledes, at der maatte tilkjendes Mesterne i deres Laug Ret til at lade det paa Landet forfærdigede og til Byen Slesvig indbragte Væverarbeide confiskere og sælge til Bedste for Fattige; 2) en med 37 Underskrivter forsynet Petition fra Præsten, Communeforstanderne og Beboerne af Sognet Haandewitt om Repartition over Amterne af de Omkostninger, der ved Forsørgelsen, af de Sindssvage i Anstalten for Afsindige opstaae for de landlige Communer, som ogsaa derom, at Directionen for Anstalten for Afsindige hvert Aar maatte meddele de resp. Amthuse og andre Communal-Autoriteter, hvorvidt de Sindssvage, som falde Communerne til Last, ere helbredede, og igjen som uskadelige for den offentlige Sikkerhed kunne sættes paa fri Fod. Denne Petition var indgivet af Deputeret Berwald, ved en Skrivelse med Tilføjende, at han vilde understøtte samme; 3) et Forslag af den Deputerede Lorentzen fra Haderslev, om at Forsamlingen maatte ville beslutte Jndgivelsen af en Petition, derhen lydende, at der maatte forelægges den næste Stænderforsamling et Lovudkast, i hvilket, under Ophævelse af alle nu bestaaende Jagtlove for Hertugdømmerne Slesvig og Holsteen, der maatte tilstaaes, enhver Grundbesidder Jagtret paa hans egen Grund, og alt Jagthoveri ophæves, saavidt ikke Contractsforhold mellem Private kom i Strid med disse Bestemmelser. 4) en Proposition af samme Deputerede, om at Forsamlingen maatte ville beslutte Jndgivelsen af en Petition af det Jndhold, at Forhandlingernes Offentlighed snarest muligt, endnu i denne Forsamling, maatte finde Sted, saaledes, at Adgang til Stændernes Forsamlingssal under Forhandlingerne blev tilstedet enhver voxen Person, hvo det og maatte være og saa vidt Pladsen tillader det, at Præsidenten havde at treffe de til Roligheds og Ordens Vedligeholdelse fornødne Forholdsregler, og at endelig det offentlige Møde blev at forvandle til et hemmeligt naar saadant af idetmindste en tredie Deel af de Tilstedeværende af særdeles Grunde maatte forlanges. Dernæst skred Forsamlingen til Nedsættelsen af Committeen til at prøve Udkastet til Toldforordningen, og valgtes: Kjøbmand Lorenzen, Hertugen af Augustenborg; Justitiarius Jasper sen; Kammerherre Warnstedt; Agent Jensen; Senator Rehder; Borgmester Fries; Sukkerraffinadeur Andresen; Gaardeer Rønnenkamp; Gaardejer Posselt; og Senator Schmidt. Derpaa motiverede den Kongelige Hr. Commissarius Udkastet til en Anordning, betreffende Bissekræmmeri udenfor Markederne, for Hertugdømmerne Slesvig og Holsteen. Til Committeens Medlemmer herover valgtes: de Deputerede Hamann og Günzel, Senator Rehder, Borgmester Schutt og Professor Hensen. Fremdeles motiverede den Kongelige Hr. Commissarius Udkastet til en, Prøvehandelen i Hertugdømmerne Slesvig og Holsteen betreffende, Forordning. Til Committeens Medlemmer, herover valgtes: Tilforordnet Berwald, Kjøbmand Lorenzen og Borgmester Fries. Endeligen motiverede den Kongelige Hr. Commissarius Udkastet, til et Patent, betreffende nogle nærmere Bestemmelser, med Hensyn til Anordningerne angaaende Handelen, og Skibsfarten paa Island. Til Medlemmer af Committeen herover valgtes: Senator Heide, Agent Jensen og Kasserer Klestrup.